
 ประกาศองค์การบริหารส่วนตำบลม่วงกลวง
เรื่อง 
ระเบียบการแข่งขันตกปลาตำบลม่วงกลวง   
“ม่วงกลวง ฟิชชิ่งเกมส์ ครั้งที่ 1 ประจำปี 2558”
******************


ตามที่ องค์การบริหารส่วนตำบลม่วงกลวง ได้ประกาศ เรื่องระเบียบการแข่งขันตกปลาตำบลม่วงกลวง “ม่วงกลวง ฟิชชิงเกมส์ ครั้งที่ 1 ประจำปี 2558” ลงวันที่ 9 มกราคม 2558  ขอเชิญร่วมกิจกรรมการแข่งขันตกปลาตำบลม่วงกลวง   “ม่วงกลวง ฟิชชิ่งเกมส์ ครั้งที่ 1 ประจำปี 2558”  วันที่ 31 มกราคม 2558 – 1 กุมภาพันธ์ 2558  ณ บริเวณท่าเทียบเรืออุทยานแห่งชาติแหลมสนหมู่ที่ 4 บ้านอ่าวเคย ตำบลม่วงกลวง อำเภอกะเปอร์ จังหวัดระนอง  นั้น

องค์การบริหารส่วนตำบลม่วงกลวง ขอยกเลิกประกาศฯ ดังกล่าว และให้ใช้ประกาศองค์การบริหารส่วนตำบลม่วงกลวง เรื่อง ระเบียบการแข่งขันตกปลาตำบลม่วงกลวง “ม่วงกลวง ฟิชชิ่งเกมส์ ครั้งที่ 1 ประจำปี 2558” ลงวันที่ 27 มกราคม 2558 ฉบับนี้แทน 
รับสมัคร   วันที่ 12 มกราคม - 6 กุมภาพันธ์  2558  ณ ที่ทำการองค์การบริหารส่วนตำบลม่วง-กลวง อำเภอกะเปอร์ จังหวัดระนอง ในวันและเวลาราชการ โทรศัพท์ 077-861-623  โดยใช้สำเนาบัตรประจำตัวประชาชน ของทุกคน   
สถานที่จัดงาน ณ บริเวณท่าเทียบเรืออุทยานแห่งชาติแหลมสน หมู่ที่ 4 บ้านอ่าวเคย ตำบลม่วงกลวง อำเภอกะเปอร์ จังหวัดระนอง
กำหนดการ
วันที่ 14 กุมภาพันธ์  2558 
เวลา 09.30-10.30 น. ลงทะเบียนผู้เข้าแข่งขัน ณ ท่าเทียบเรืออุทยานแห่งชาติแหลมสน หมู่ที่ 4  
บ้านอ่าวเคย ตำบลม่วงกลวง อำเภอกะเปอร์ จังหวัดระนอง
เวลา 10.30 น. ประชุมชี้แจงกฎกติการายละเอียดการแข่งขัน
เวลา 11.00 น. นักกีฬาทุกทีมพร้อมกันที่บริเวณท่าเทียบเรืออุทยานแห่งชาติแหลมสน รับธงสัญลักษณ์ของการแข่งขัน

เวลา 11.00 น. ประธานกล่าวต้อนรับ และเปิดการแข่งขัน พร้อมมอบธงสัญลักษณ์ของการแข่งขัน 
เวลา 12.00 น. ประธานปล่อยเรือทำการแข่งขันจากท่าเทียบเรืออุทยานแห่งชาติแหลมสน  
เวลา 13.00- 24.00 น. คณะกรรมการตรวจสอบที่อยู่ของเรือ ชนิดปลาที่ตกได้และรับทราบข้อมูลต่าง ๆ
วันที่ 15 กุมภาพันธ์ 2558
เวลา 24.00-09.00 น. คณะกรรมการตรวจสอบที่อยู่ของเรือ ชนิดปลาที่ตกได้และ รับทราบข้อมูลต่าง ๆ 
เวลา 10.00 น. หมดเวลาทำการแข่งขัน เรือทุกลำกลับถึงท่าเทียบอุทยานแห่งชาติแหลมสน ก่อนเวลา เวลา 10.00 น.  (นักกีฬาต้องรายงานตัวก่อนหมดเวลา กรณีเรือเสียให้แจ้งคณะกรรมการทราบก่อนล่วงหน้า) เพื่อให้คณะกรรมการทำการชั่งปลา 

กฎ กติกาการแข่งขัน และเงินรางวัล
ประเภทการแข่งขัน แบ่งออกเป็น 3 ประเภท
(1) ประเภทน้ำหนัก 


1.1 รางวัลน้ำหนักปลารวม     ตัดสินจากน้ำหนักปลารวมมากที่สุดเป็นผู้ชนะ  โดยปลาทุกชนิดที่ขึ้นชั่งต้องมีน้ำหนักตัวละไม่ต่ำกว่า 0.5 กิโลกรัม  

1.2 รางวัลปลาตัวใหญ่ที่สุด      ตัดสินจากน้ำหนักปลาตัวที่หนักที่สุดเป็นผู้ชนะ 

(2) ประเภทปลาเกมส์ ได้แก่ 



2.1 ปลาอังเกย



2.2 ปลากระเบน



2.3 ปลาสาก



2.4 ปลาอินทรี



2.5 ปลากะพงแดง




2.6 ปลาโฉมงาม
(3) รางวัลพิเศษ 2 รางวัล 

3.1  รางวัลปลาเมี้ยน  น้ำหนักตัวมากที่สุด (ต้องไม่ต่ำกว่า 5 กิโลกรัม)  


3.2  รางวัลพิเศษนายไต๋เรือดีเด่น โดยพิจารณาจากน้ำหนักปลารวมทั้งหมด
/หมายเหตุ...

หมายเหตุ   *** สัตว์น้ำในเชิงอนุรักษ์ให้ปล่อยกลับคืนสู่ทะเล และน้ำหนักปลาที่ตกได้ทุกชนิดที่ขึ้นชั่งต้องไม่ต่ำกว่า 0.5 กิโลกรัม****

เงินรางวัลสำหรับนักกีฬา

1. รางวัลชนะเลิศการตกปลาต่างๆ แต่ละประเภท ได้รับเงินรางวัล จำนวน 2,000 บาท 
พร้อมถ้วยรางวัล

2. รางวัลรองชนะเลิศ อันดับดับที่ 1 การตกปลาต่างๆ ได้รับเงินรางวัล จำนวน 1,000 บาท พร้อมถ้วยรางวัล

3. รางวัลรองชนะเลิศ อันดับดับที่ 2 การตกปลาต่างๆ ได้รับเงินรางวัล จำนวน 500 บาท

4. รางพิเศษชนะเลิศ นายไต๋เรือดีเด่น ได้รับเงินรางวัล จำนวน 3,000 บาท 
รายละเอียดการรับสมัคร
ผู้เข้าแข่งขันทุกทีมจะได้รับ อาหารกล่อง จำนวน 6 กล่อง น้ำดื่มจำนวน 1 โหล น้ำแข็งแช่ปลาพร้อมเหยื่อตกปลา 
กติกาการแข่งขัน
1. คำตัดสินของคณะกรรมการถือเป็นอันยุติ
2. การสมัคร ให้สมัครเป็นทีม แต่ละทีมมีสมาชิกไม่เกิน 6 คน รวมทั้งไต๋เรือ
3. ผู้เข้าแข่งขันต้องจัดหาเรือ และไต๋เรือในการแข่งขันเอง ไม่กำหนดประเภทเรือ  หากผู้เข้าแข่งขันไม่สามารถหาเรือได้ ให้ติดต่อประสาน นายวิษณุพงษ์ ม่งเก โทรศัพท์มือถือ 089-594-1363 หรือ
นายธีรพงษ์  บุรี โทรศัพท์มือถือ 081-270-6430
4. เรือทุกลำที่ผู้เข้าแข่งขันจัดหามาจะต้องมีทะเบียนเรือ และเสื้อชูชีพครบตามจำนวนผู้โดยสารบนเรือ
5. หากเรือเกิดเสียหรือมีเหตุสุดวิสัยจะต้องแจ้งคณะกรรมการจัดการแข่งขัน 
6. ห้ามใช้เบ็ดราวในการตกปลา
7. ไม่จำกัดจำนวนเบ็ดตกปลา และไม่จำกัดขนาดขนาดสายเอ็นรอกตกปลา 

8. ห้ามเรือทุกลำออกจากฝั่งก่อนเวลาเปิดทำการแข่งขัน
9. เรือที่เข้าทำการแข่งขันทุกลำจะต้องติดธง ที่ทางคณะกรรมการจัดการแข่งขันจัดให้
10. เรือทุกลำจะต้องเข้าชั่งปลาในวันที่ 15 กุมภาพันธ์ 2558 ณ ท่าเทียบเรืออุทยานแห่งชาติแหลมสน ก่อนเวลา 10.00 น. หากเกินเวลา 10.00 น. ทางคณะกรรมการจะตัดสิทธิ์ทีมนั้นออกจากการแข่งขัน

11. การชั่งปลา จะชั่งปลาจากลังใส่ปลา       ที่บรรทุกมาโดยรถยนต์ขององค์การบริหารส่วนตำบลม่วงกลวง เท่านั้น  โดยจะเรียงลำดับการชั่งปลาจากเรือที่มาส่งปลา ณ ท่าเทียบเรืออุทยานแห่งชาติแหลมสน เรือลำไหนเข้ามาจอดและยกปลาขึ้นรถยนต์ขององค์การบริหารส่วนตำบลม่วงกลวง ก่อนจะได้ชั่งน้ำหนักก่อน
12. ปลาทุกประเภททั้งหมดจะถูกนำไปแขวนโชว์ไว้บริเวณสถานที่จัดงาน และรับรางวัลบนเวที

13. ผู้แข่งขันจะต้องรับผิดชอบตนเองในเรื่องความปลอดภัยหรืออุบัติเหตุอื่นใดอันเกิดจากการแข่งขัน และจะไม่เรียกร้องค่าเสียหายจากคณะกรรมการจัดการแข่งขัน
จึงประกาศมาให้ทราบโดยทั่วกัน

ประกาศ  ณ  วันที่    27    เดือนมกราคม พ.ศ.   2558

(นายอุสมาน    แซะแดง)
           นายกองค์การบริหารส่วนตำบลม่วงกลวง  

